Oikeusministeriölle
Asunto-osakeyhtiölakityöryhmän mietintö

SUOMEN PANKKIYHDISTYS	LAUSUNTO	1 (2) BANKFÖRENINGEN I FINLAND
THE FINNISH BANKERS' ASSOCIATION
1.9.2006
Gllkel reP.-,a-»`-trrlö
5 nq. 2006 0,24 I 1Le I /oU-o
j-0-trU
Suomen Pankkiyhdistys esittää pyydettynä lausuntona uutta asunto-osakeyhtiölakia koskevasta mietinnöstä (oikeusministeriön työryhmämietintö 2006:9) kunnioittavasti seuraavan.

Yleistä

Esitettyyn asunto-osakeyhtiölakiin on pyritty sisällyttämään kaikki keskeiset asunto-osakeyhtiöitä koskevat säännökset, ja samalla on pääosin luovuttu viittauksista osakeyhtiölakiin. Tämä pidentää lakitekstiä, mutta ratkaisua voidaan mielestämme pitää lainkäyttäjien kannalta nykyistä parempana. Näin erityisesti siksi, että lakiesityksessä on kautta linjan käytetty selkeää ja havainnollista otsikointia.

Asunto-osakeyhtiön määritelmä (1 luku 2 §)

Asunto-osakeyhtiö on määritelmänsä mukaan yhtiö, jonka hallitseman rakennuksen lattiapinta-alasta yli puolet on yhtiöjärjestyksessä määrätty osakkeenomistajien hallinnassa oleviksi asuinhuoneistoiksi. Asuinhuoneiston tarkempaa määritelmää ei lakiin tai sen perusteluihin sisälly.

Asuntokauppalakia sovellettaessa on välillä aiheutunut epäselvyyttä siitä, ovatko lomahuoneistot asuinhuoneistoja. Asuntokauppalain soveltamisalasta on rajattu aikaosuusasunnot pois, mutta muihin asunto-osakkeisiin sovelletaan lain RS-järjestelmää koskevia säännöksiä. Rahoittajien ja suurimpien rakennuttajien piirissä on vallitsevana näkemys, että myös lomahuoneistot ovat asuinhuoneistoja, jolloin RS-järjestelmää tulisi soveltaa. Tämä näkemys on kuitenkin käytännössä aika ajoin kyseenalaistettu.

Pankkiyhdistys toivoo, että tässä yhteydessä harkittaisiin, voitaisiinko tavallisten asuntohuoneistojen ja lomahuoneistojen hallintaan oikeuttavien osakkeiden suhdetta käsitellä lyhyesti esimerkiksi asunto-osakeyhtiön määritelmäpykälän perusteluissa. Vaikka asiaa pidettäisiin sinänsä selvänä, perustelutekstistä voisi olla apua asuntokauppalain tulkinnassa.

Osakekirjan antaminen (2 luku 6 §)

Lakiesityksessä on pitäydytty nykyisissä vaatimuksissa osakekirjan turvapainatuksesta ja antamisesta osakkeenomistajalle. Tätä Pankkiyhdistys pitää erittäin hyvänä ja perusteltuna ratkaisuna. Sanotuista vaatimuksista luopuminen vaikeuttaisi ratkaisevasti asunto-osakkeiden luovuttamista ja käyttöä vakuutena.

Valmistelussa oli ollut esillä ajatus osakekirjan turvapainatusvaatimuksen rajoittamisesta siten, että se koskisi vain asuntokauppalaissa tarkoitetulla tavalla tarjottavia osakkeita. Turvapainettua osakekirjaa vailla olevia asunto-osakkeita tarjottaisiin todennäköisesti joka tapauksessa luottojen vakuudeksi. Tällöin pantinsaajan tulisi olla yhteydessä
Museokatu/Museigatan 8 A / PL 1009 / Box 1009	Internet / e-mail	Y-tunnus / FO-nummer / Business ID
FIN-00101 HELSINKI / HELSINGFORS	www.pankkiyhdistys.fi / www.fba.fi 0202250-2
Puh. / Tel. +358 9 405 6120 Faksi / Fax +38 9 4056 1291 info@pankkiyhdistys.fi	VAT No. FIO2022502

pWrapPolygonVertices8;7;(0,0);(0,19629);(12761,19629);(12761,21600);(21595,21600);(21595,0);(0,0);fBehindDocument0
SUOMEN PANKKIYHDISTYS BANKFÖRENINGEN I FINLAND
THE FINNISH BANKERS' ASSOCIATION

2 (2)

Markus FogelJholm	'Erkki Kontkanen
toimitusjohtaja	johtaja

1.9.2006
asunto-osakeyhtiöön varmistuakseen osakkeiden aitoudesta ja osakkeiden haltijan oikeudesta määrätä osakkeista. Käytännössä tiedot tulisi tarkastaa isännöitsijältä, jolla olisi suuri vastuu tietojen oikeellisuudesta. Sanottu koskisi myös osakkeiden luovutustilanteita. Näiden pienten yhtiöiden asunto-osakkeiden arvo vakuutena heikkenisi olemattomiin, jos osakkeiden oikeellisuutta ei pystyttäisi varmuudella takaamaan.

Pankkiyhdistys pitää työryhmän ehdottamaa, nykyisin voimassa olevaa osakekirjojen painattamista koskevaa käytäntöä hyvänä, toimivana ja turvallisena.

Isännöitsijäntodistuksen tietosisältö (7 luku 27 §)

Ehdotuksen mukaan isännöitsijäntodistuksesta olisi käytävä ilmi paitsi tiedot huoneistosta myös sen kuntoon liittyvistä yhtiön tiedossa olevista seikoista. Asetusta oltaisiin samalla muuttamassa niin, että todistuksessa olisi mainittava myös yhtiölle ilmoitetusta kunnossapito- ja muutostyöstä, jonka osakkeenomistaja on suorittanut tai suorittaa huoneistossa.

Pankkiyhdistys pitää lakiin otettua ja asetukseen kaavailtua lisäystä hyvänä, sillä pantinsaajan vakuusarvioinnin kannalta on tärkeää saada mandollisimman tarkka käsitys huoneiston kunnosta, sekä arvoa alentavista että lisäävistä seikoista. Kun osakkeenomistajien itse ilmoittamista, tulevaisuudessa toteutettavista hankkeista ei voida etukäteen saada täyttä varmuutta, isännöitsijäntodistuksen saaja luonnollisesti aina arvioi, minkä merkityksen tiedoille voi antaa.

Lainan ja vakuuden antamista koskevat rajoitukset (11 luku 7 §)

Pankkien luotonannossa on tullut esiin tilanteita, joissa asunto-osakeyhtiö tarjoaa esimerkiksi omistamaansa kiinteistöön kiinnitettyjä panttikirjoja paitsi omien myös toisen, vaikkapa rakennusyhtiön, velkojen vakuudeksi.

Lakiesityksen 11 luvun 7 §:ään on otettu säännös, jonka mukaan yhtiö saa antaa rahalainaa tai vakuutta vain muille kuin yhtiön lähipiiriin kuuluvalle ja vain silloin, kun laina on tarpeen yhtiön rakennuksen huoltoa tai käyttämistä varten. Pykälän 2 momentin mukaan lähipiiriläisiä koskevaa rajoitusta ei sovellettaisi, jos yhtiön kaikki osakkeenomistajat suostuvat lainan tai vakuuden antamiseen ja toimenpide palvelee yhtiön etua.

Pankkiyhdistys pitää säännöstä käytäntöjä selkeyttävänä, koska yhtiön olisi esitettävä pantinsaajalle vakuuden asettamista koskeva yhtiökokouksen yksimielinen päätös, joka on tehty kaikkien osakkeenomistajien ollessa edustettuina. Tämän lisäksi tulisi edelleen arvioida, palveleeko vakuuden asettaminen yhtiön etua.

SUOMEN PANKKIYHDISTYS